F-liiga (miehet)

F-liiga on salibandyn korkein sarjataso Suomessa. Aiempaa nimeä Salibandyliiga on käytetty kaudesta 1994–1995 lähtien, mutta Suomen mestaruudesta on pelattu jo kaudesta 1986–1987 asti. Nykyinen nimi F-liiga otettiin käyttöön keväällä 2020 liigan brändiuudistuksen yhteydessä.

Sarjajärjestelmä

Runkosarja 
Runkosarjassa joukkueet kohtaavat kahdesti, eli jokainen joukkue pelaa runkosarjassa 26 ottelua. Yhteensä otteluita pelataan runkosarjassa 182. Runkosarjan jälkeen joukkueet sijoilta 1.-8. jatkavat playoffseihin.

Playoffs 
Puolivälierissä runkosarjan voittaja valitsee vastustajansa puolivälieriin 5.-8. sijoittuneista joukkueista. Tämän jälkeen runkosarjan kakkonen valitsee jäljelle jääneistä kolmesta joukkueesta ja viimeisenä kolmas valitsee kahdesta valitsematta jääneestä vastustajansa. Runkosarjan neljäs kohtaa kolmen edelliseltä valitsematta jääneen.

Puolivälierät, välierät sekä finaalit pelataan paras seitsemästä -järjestelmällä, eli ensimmäisenä neljä ottelua voittanut voittaa ottelusarjan. Välierissä ja finaaleissa otteluparit muodostuvat runkosarjan sijoitusten mukaan, paras vs. heikoin jne. Kotietu ottelusarjoissa on aina runkosarjassa paremmin menestyneellä.

Välierien otteluparit määräytyvät runkosarjan sijoituksen perusteella. Runkosarjassa parhaiten sijoittunut välieräjoukkue kohtaa runkosarjassa heikoimmin sijoittuneen välieräjoukkueen ja runkosarjassa toiseksi parhaiten sijoittunut välieräjoukkue kohtaa runkosarjassa kolmanneksi parhaiten sijoittuneen välieräjoukkueen. Ensimmäisissä, kolmansissa ja mahdollisissa viidensissä ja seitsemänsissä otteluissa kotijoukkueina ovat runkosarjassa paremmin sijoittuneet joukkueet.

Välierien hävinneet joukkueet ratkovat pronssimitalien kohtalot yksittäisessä pronssiottelussa.

Välierien voittajat kohtaavat finaaleissa ja häviäjät pronssiottelussa. Loppuotteluissa on 18 minuutin erätauko.

Pudotuspeleissä varsinaisen peliajan jälkeen pelataan tarvittaessa 20 minuutin jatkoaika ja rangaistuslaukauskilpailu.

Liigakarsinnat 
12. sijoittunut joukkue pelaa F-liigakarsinnassa Divarin sijoille 1.-7. sijoittuneiden joukkueiden kanssa. F-liigakarsinnassa F-liigan 12. sijoittunut joukkue ja Divarissa sijoille 1.-2. sijoittuneet joukkueet saavat karsinnan ensimmäisessä vaiheessa valita vastustajansa Divarin sijoilta 4.-7. F-liigakarsinnassa pelataan kolmivaiheiset pudotuspelit paras viidestä järjestelmällä ja karsinnan voittaja pelaa F-liigassa kaudella 2022-2023

Joukkueiden järjestys sarjassa 
Joukkueiden järjestys määräytyy toisin kuin salibandyliiton alaisissa sarjoissa. Joukkueiden paremmuus runkosarjassa määräytyy saavutettujen pisteiden perusteella. Tasapisteissä joukkueiden paremmuus määräytyy seuraavassa järjestyksessä:
 Varsinaisella peliajalla voitetut ottelut
 Koko sarjan maaliero, eli tehdyt maalit miinus päästetyt maalit
 Koko sarjassa tehdyt tehdyt maalit
 Keskinäisissä otteluissa saavutetut pisteet
 Keskinäisten otteluiden maaliero, eli keskinäisissä otteluissa tehdyt maalit miinus päästetyt maalit
 Keskinäisissä otteluissa tehdyt maalit
 Arpa

Joukkueet 2022–2023

Entiset joukkueet 
 
 Helsinki: Vuosaaren Viikingit, HIFK, S.C. Dalmac, Team Botby, HNMKY, S.C. Dynamo, Ylhäs, TDK, S.C. Tyly, SAPA, HYUS, SSV (nyk. EräViikingit), Erä (nyk. EräViikingit), M-Team, Synkkä Uhma
 Hämeenlinna: RuRu, Steelers
 Joensuu: Josba
 Jyväskylä: BET, Liffe, S.C. Blues
 Kirkkonummi: Rangers
 Kuopio: Welhot
 Lahti: Sbandy
 Lappeenranta: NST
 Loviisa: Loviisan Tor
 Maarianhamina: ÅSC, VÅSC, Bolla Bolla, NGD
 Nurmijärvi: SB-Pro, Finnsta Pro
 
 Pirkkala: Pirkat
 Pori: SBS Pori, Karhut
 Porvoo: ZSKA, HyNi
 Rauma: Salba
 Sipoo: ÅIF
 Tampere: Tampereen Gunners, Turbon Pallo, Manse United, Ilves, Koovee

 Turku: IKA SBS
 Uusikaarlepyy: Blue Fox
 Vaasa: Roller Team
 Vantaa: VFT, AC HaKi, Tiikerit

Kaikkien aikojen mitalikolmikot

Mitalitaulukko

Liigan ennätyksiä Runkosarja 
Salibandyliigan ennätykset kauden 2019–2020 jälkeen.

 Yhden kauden maaliennätys on 63, jonka teki Tero Tiitu kaudella 2005–2006. (Henri Johansson teki kaudella 2011–2012 62 maalia.*)  
 Yhden kauden syöttöpiste-ennätys on 68, jonka teki Mika Kohonen kaudella 2004–2005
 Yhden kauden tehopiste-ennätys on 108 (48+60), jonka teki Jaakko Hintikka kaudella 2005–2006
 Yhden kauden jäähyennätys on 82 minuuttia, johon ovat yltäneet Mika Sandel kaudella 1998–1999 ja Henri Kämäräinen kaudella 2001–2002
 Yhden ottelun piste-ennätys on 10, johon ovat yltäneet Lasse Riitesuo kaudella 2004–2005,Henri Johansson kaudella 2005–2006 (9+1) ja Sami Johansson kaudella 2019-2020 (8+2)

Liigan ennätyksiä Pudotuspelit
 Yhden kauden maaliennätys on 21, jonka teki Miko Kailiala 2016–2017
 Yhden kauden syöttöpiste-ennätys on 21, jonka teki Mika Kohonen 2004–2005
 Yhden kauden tehopiste-ennätys on 32(11+21), jonka teki Mika Kohonen kaudella 2004–2005
 Yhden kauden jäähyennätys on 50 minuuttia, jonka teki Teemu Häkkinen kaudella 1999–2000

 Eniten mestaruuksia pelaajista on voittanut Mikael Järvi, jolla on 10 mestaruutta
 Eniten mestaruuksia seuroista on voittanut SSV, jolla on 11 mestaruutta

Katso myös 
 F-liiga (naiset)
 A-poikien SM-sarja
 A-tyttöjen SM-sarja

Lähteet

Aiheesta muualla 
 Salibandyliigan virallinen sivu
 UrheiluSuomi.com, uutisia ja kuvia Salibandyliigasta
 nhlfinns.net, Salibandyliigan pelaajatilastot vuodesta 1990

Salibandyliiga
Suomen salibandysarjat
Seulonnan keskeiset artikkelit